text: Det var bare gas
  29 december 2014 kl. 18.29
  Et område i nærheden af Kolding Storcenter var sent i eftermiddags afspærret på grund af gaslugt, indtil det blev konstateret, at gaslugten var ufarlig.
  Det var Beredskabsstyrelsen, der målte, at gassen ikke var eksplosiv. Politiet havde afspærret et område ved Vejlevej, mens det blev undersøgt.
  I begyndelsen vidste ingen, hvorfra gaslugten kom, men den viste sig at komme fra en kloak. Det er endnu uvist, hvordan lugten er opstået.
  